section_heading: Rana karijera i Arsenal
paragraph_text: Iako je Arsenal osvojio naslov u sezoni 2003./04., Fàbregasu nije data medalja jer nijednom nije zaigrao u prvenstvenoj utakmici. U sezoni 2004./05. počeo je dobivati više prilika. Prvu utakmicu u sezoni odigrao je protiv Manchester Uniteda u Community Shieldu. Kasnije je, zbog ozljede Patricka Vieire, odigrao 4 prvenstvene utakmice zaredom. Golom u pobjedi 3:0 nad Blackburnom, postao je najmlađi strijelac u Arsenalovoj povijesti u Premiershipu. S kasnijim ozljedama Edua i Gilberta Silve, dobivao je sve više i više prilika. Sezonu je zaključio osvajanjem FA Kupa na jedanaesterce protiv Manchester Uniteda, kada je utakmicu započeo u prvih 11.